Setinggan (filem)

Setinggan merupakan sebuah filem Melayu genre komedi dan seram yang diterbitkan di Malaysia pada tahun 1981. Filem Setinggan  diterbitkan dalam bentuk filem warna.

Filem Setinggan mula ditayangkan pada 1981 di pawagam seluruh negara. Menampilkan S. Shamsuddin, Yusni Jaafar, Ibrahim Pendek dan ramai lagi.

Pengarah
Filem Setinggan diarah oleh pengarah Aziz Sattar pada 1981.

Sinopsis
Penduduk di sebuah kawasan setinggan kerap menjadi mangsa gangguan hantu. Gangguan ini berpunca dari kawasan setinggan ini tanpa disedari telah dibangunkan di kawasan yang dipercayai tapak kubur talibarut tentera Jepun yang telah dibunuh oleh penduduk kampung selepas Jepun menyerah kalah. Sebelum ini, kampung setinggan yang dibangunkan itu, aman damai dengan penduduknya saling bekerjasama. Tapi sejak akhir-akhir ini hantu-hantu dari kubur itu merayau dan menggangu penduduk kampung. Antara gangguan itu adalah suara yang menyeramkan, penduduk sering terlanggar sesuatu tetapi tiada benda yang dilanggar dan paling teruk sekali ialah sering memindahkan penduduk dari satu tempat ke satu tempat yang lain. Paling kerap menjadi mangsa gangguan sebegini ialah keluarga Pak Sudin (S. Shamsuddin), Bakar@Burn (Ibrahim Pendek) dan 3 orang anak gadis. Pada suatu malam, Bakar menjemput seorang dukun untuk menghalau hantu yang seringkali mengganggu penduduk kampung tetapi lain pula jadinya. Kegagalan dukun itu menyebabkan hantu-hantu itu wujud dan terus bermaharajalela di kawasan setinggan ini. Sehinggalah di tengah malam iaitu sebelum Subuh, isteri Pak Sudin telah dilarikan oleh hantu-hantu itu, menyebabkan Pak Sudin meminta pertolongan dari Ketua Kampung. Dengan pertolongan Ketua Kampung dan Bakar, dua orang dukun telah dipanggil untuk membinasakan hantu-hantu tersebut. Akhirnya, kesemua hantu itu dibinasakan dan isteri Pak Sudin telah dijumpai. Dengan tewasnya hantu-hantu itu, tiada lagi gangguan di kawasan setinggan ini dan penduduk kembali hidup aman damai.

Pelakon
 S. Shamsuddin sebagai Sudin/Ayah Kepada Sudin (Dua Watak)
 Yusni Jaafar sebagai Puteh
 Ibrahim Pendek sebagai Bakar@Burn
 Sukarni Jaafar
 Rozita Rohaizad
 Norsita Rahman
 Wan Haron sebagai En. Kamal
 Mariani 
 Anuar Idris sebagai En. Kassim
 Zulkifli M. Osman sebagai Zul
 Ebby Saiful
 Halimah Zainal
 Hasnah
 Othmawi Bukhari
 A. Galak
 Sharif Babu

Runut
Gerimis Gaharu - Henry Tiling
Gigitan Senja - Jay Gay
Haruan Makan Anak - Suwito Colombo
Bukan Hantu Biasa - The Spirulina
Dekan News - The Mosdar
Balada Baladi - Somin Gratongkol
Rindu Tulisan Awak - Jarman
Seloka Setinggan - Penghulu & The Putrasari
Joget Pakatan - Onchai Konner
Mentera Halau Hantu Jepun;- Raja Bomoh Malaysia

Anugerah dan pencalonan
 Pemenang Anugerah Filem Nasional Sumatera 1981
 Pemenang Festival Film Jakarta 1985 Kategori Special Effek Terbaik
 Anugerah Skrin Brunei 1988 Kategori Film Jenaka Terbaik
 Festival Filem Filipina 1990 Juara Kategori Sastera Terbaik

Lihat juga
 Filem Malaysia tahun 1981

Pautan luar


Kategori:Filem 1981
Kategori:Filem Malaysia tahun 1981
Kategori:Filem arahan Aziz Sattar
Kategori:Filem komedi Malaysia
Kategori:Filem bahasa Melayu